APFEL ARENA

Party
2023-10-20 09:00 (Europe/Zagreb) | Apfel Arena, Put Volicije 5, Makarska, Hrvatska
Od jutra u 9 sati, započinjemo s besplatnim napuhancem i sportskim poligonom te mini natjecanjima s darovima. Od 15 sati, naše tete animatorice oslikavat će lica mališana sve do 16:30 kad će pravi klaunovsko-magični show izvesti čarobnjak Klaun Spartanko
Naravno, nećemo otkriti sve detalje, stoga vas pozivamo da nam se pridružite i zajedno proslavimo ovu nevjerojatnu godinu!

Ubojice cvjetnog mjeseca
2023-10-21 20:00
Kultni redatelj Martin Scorsese u novom filmu okuplja vrhunsku glumačku ekipu koju predvode Leonardo Di Caprio i Robert De Niro. Nakon premijere u Cannesu, film temeljen na istoimenoj knjizi Davida Granna proglašen je remek-djelom.
Priča prati seriju ubojstava unutar indijanskog plemena Osage, koje 1920-tih postaje najbogatiji narod na svijetu kada je na njihovom teritoriju pronađena nafta. Ova istraga ujedno je prvi veliki slučaj tada novoosnovanog FBI-a.
Martin Scorsese
3h 26m – US

Ulaznice su dostupne u prodaji na info pultu i online putem Kino Mediteran Makarska

Gulliverov povratak SINK
2023-10-22 18:00
Svjetski putnik i avanturist Gulliver pozvan je da se vrati u Lilliput, grad koji je prethodno spasio od neprijateljske flote susjedne i neprijateljske zemlje Blefuscu. Kad stigne, tamo zatiče nezadovoljstvo, paniku i očajnu gomilu, jer je kralj Lilliputa svoj narod uvjerio da se vraća legendarni div Gulliver. Dok je cijeli grad bio spreman i gradio smještaj kako bi dočekao diva, umjesto toga oni vide tek običnog čovjeka. Razočarani kralj naređuje Gulliverovo pogubljenje, a u međuvremenu armada Blefuscua stiže pred grad i ponovno prijeti…
Ilya Maksimov
1h 30m – UA

Ulaznice su dostupne u prodaji na info pultu i online putem Kino Mediteran Makarska

Servantes u Malom Mistu
2023-10-26 20:00
Svjetski dan audiovizualne baštine: Besplatna kino projekcija filma “Servantes u Malom Mistu”
Kino Mediteran

Vla Vla Vlajland cabaret
2023-10-27 19:00
Autorski tim:
pisac i redatelj: Ivan Leo Lemo
koreograf: Leo Mujić
skladatelj: Zvonimir Dusper Dus
scenograf: Kristijan Popović
kostimografkinja: Martina Ptičar
violinist: Bruno Urlić
fotografkinja za plakat i programsku: Jelena Balić
fotografkinja fotografija iz predstave: Vladimira Spindler
grafički oblikovatelj: Damjan Uzelac
igra:
Vlajna: Ecija Ojdanić
Trajanje: 75 minuta

Riječ redatelja:
Nakon Cabareta Splićanke, Cabareta „Preko veze“, SF Cabareta Split in Space, ovo je moj četvrti cabaret, zapravo kolažna forma u kojoj žanrovski kombiniram story telling, stand up, burlesque i mnoge tipično cabaretske postupke kao što su liberalnost, fragmentarnost, apartnost, satiričnost, provokativnost u izboru tema itd. Ono što me zapravo zanimalo u svim tim cabaretima jest dovesti ženske persone u njihovim životnim sunovratima do ruba, do živčanog sloma, do dna, do radikalizirane današnjice koja u njima istiskuje ljudskost i testira izdržljivost, ali i daje svetu priliku za suštinske i sudbinske spoznaje. Nek nam koplja dobrih namjera pogode alku vašeg srca u sridu!
Hvala vam, draga publiko, što u ovim vremenima socijalne distance svojim dolaskom na našu predstavu podržavate jedno nezavisno kazalište, ali i Kazalište kao takvo.
Ivan Leo Lemo
Nagrade i priznanja:

Specijalna nagrada za ulogu Vlajne u predstavi Vla Vla Vlajland cabaret autora i redatelja Ivana Lea Lema na 29. međunarodnom pozorišnom festivalu „Dani Zorana Radmilovića“ u Zaječaru
Nagrada za najbolju žensku ulogu Eciji Ojdanić za ulogu Vlajne u predstavi Vla Vla Vlajland cabaret na XIII. Gumbekovim danima
Nagrada za najbolju režiju Ivanu Leu Lemi za predstavu Vla Vla Vlajland cabaret na četvrtom izdanju Prishtina International Theater Festivala
Nagrada za najboljeg glumca Eciji Ojdanić za predstavu Vla Vla Vlajland cabaret na četvrtom izdanju Prishtina International Theater Festivala

„Narodnu feministicu i zdravorazumsku heroinu, maestralno je utjelovila glumica Ecija Ojdanić.“
– Svijet kulture
„Na ovom katarzičnom putovanju kroz simpatičan lik Vlajne čistačice na humorističan, ali i na poučan način prikazana je sudbina mnogih građana naše zemlje koje je želja za boljim životom odvela u, već svima dobro nam poznatu, Njemačku. Predstava prati raznorazne smiješne situacije s kojima se morala suočiti heroina Vlajna, kao što su kulturološki nesporazumi te atipične spoznaje i zavrzlame.“
– Novi List
„Ivan Leo Lemo i Ecija Ojdanić napravili su zajedno više predstava tečajem više desetljeća, a ova je gotovo najbolja, prije svega zato što je nepretenciozna, na prvi pogled banalna, a na drugi inteligentno urnebesna.“
– Tomislav Čadež
CIJENA ULAZNICE: U PRETPRODAJI 10,00 EURA NA DAN 12,00 EURA
PRODAJA ULAZNICA :
➡ 𝗔𝗽𝗳𝗲𝗹 𝗔𝗿𝗲𝗻𝗮 – Put Volicije 5 //
Radno vrijeme: Pon – Ned 08:00 – 22:00

Apfel Arena Makarska Half Marathon
2023-10-28 08:00 - 2023-10-29 17:00
Apfel Arena Makarska Half Marathon cestovna je atletska utrka ukupne duljine 21097,5 metara. Start i cilj nalaze se ispred Apfel Arene u Makarskoj, a osim kroz Makarsku, staza prolazi i kroz općine Tučepi i Podgora. Ove će godine biti organizirano njezino drugo izdanje.
28.10. – Subota: Dječje utrke i 5 km
29.10. – Nedjelja: Polumaraton (21 km) i štafeta

Start polumaratonske (i štafetne) utrke je 29. listopada 2023. godine u 10:00 sati. Utrka je kružnog oblika, počinje krugom oko Makarske, nastavlja se kroz općine Tučepi i Podgoru, uz more, dok je povratak Jadranskom magistralom natrag do Apfel Arene u Makarskoj. Cesta je tijekom cijele utrke u potpunosti zatvorena za promet.
Dan prije polumaratonske, održat će se i utrka na 5 kilometara te dječje utrke. Na utrkama se ove godine očekuje više od 1000 sudionika iz više od 20 zemalja.
Staza Apfel Arena Makarska Half Marathona 2023. ima i službeni međunarodni certifikat World Athletics – Association of International Marathons and Distance Races (AIMS).
Saznaj više detalja

Kći kralja močvare
2023-11-16 20:00
Helena Pelletier ima muža kojeg voli, dvije prekrasne kćeri i posao koji je ispunjava. Međutim, skriva i jednu mračnu tajnu. Njezin otac je njezinu majku oteo i držao u zabačenoj kolibi u močvarama poluotoka Michigan, gdje je Helena i rođena dvije godine nakon otmice. Kao dijete je voljela svoj dom u prirodi, a unatoč očevom brutalnom ponašanju, voljela je i njega… Više od dvadeset godina kasnije, njezin otac bježi iz zatvora, a dok policija kreće u lov na bjegunca, Helena zna da samo jedna osoba na svijetu može pronaći majstora preživljavanja, čuvenog „Kralja močvare“ – upravo ona.
Zvijezda Star Warsa, Daisy Ridley, nosi naslovnu ulogu u napetom psihološkom trileru temeljenom na istoimenom bestseleru koji je proglašen najboljim trilerom 2017. godine prema izboru časopisa Library Journal i Suspense.
Neil Burger
1h 48m – US

Ulaznice su dostupne u prodaji na info pultu i online putem Kino Mediteran Makarska

Igre gladi: Balada pjevica i zmija
2023-11-18 20:00
Prequel mega uspješne franžise „Igre gladi“ snimljen prema svjetskom bestseleru spisateljice Suzanne Collins.
Desete su Igre gladi, vremenski smještene 64 godine prije prvog filma. Lucy Gray Baird predstavlja siromašni Okrug 12, a 18-godišnji Coriolanus Snow je njezin mentor. Izgledi su protiv njega, Lucy ne predviđaju pobjedu, ali nakon što prkosnom pjesmom tijekom ceremonije žetve uspije zaokupiti pažnju cijelog Panema, Snow pomisli da bi možda mogao okrenuti šanse u njihovu korist. Ujedinjujući svoju teatralnost i novootkrivenu političku mudrost, Snow i Lucy utrkuju se s vremenom kako bi preživjeli i otkrili tko je pjevica, a tko zmija.
Francis Lawrence
2h 37m – US

Ulaznice su dostupne u prodaji na info pultu i online putem Kino Mediteran Makarska

ŠAHOVSKA SIMULTANKA @ Apfel Arena
2023-11-19 10:00
Ovu nedjelju, 19.11. u Apfel Areni održat će se 𝟭. š𝗮𝗵𝗼𝘃𝘀𝗸𝗮 𝘀𝗶𝗺𝘂𝗹𝘁𝗮𝗻𝗸𝗮 u organizaciji naše škole šaha.
Iskusni igrači iz ŠK Makarska, dr. Vojo Malešević i prof. Ante Škrabić, stavit će se na raspolaganje i odmjeriti snage s makarskim osnovnoškolcima.
Početak događaja planiran je u 10 sati, a prijave za sudjelovanje, koje su besplatne, primamo na Info pultu Apfel Arene, sve do 15 minuta prije početka.
Šahovska škola Apfel Arena već tri mjeseca pruža priliku učenicima osnovnih škola da se upoznaju sa svijetom šaha. Pod vodstvom Tonća Matkovića, radionice se održavaju ponedjeljkom i srijedom u 19 sati na drugom katu Apfel Arene, u maloj kongresnoj dvorani. 𝐔𝐩𝐢𝐬𝐢 𝐬𝐮 𝐨𝐭𝐯𝐨𝐫𝐞𝐧𝐢, 𝐬𝐭𝐨𝐠𝐚 𝐬𝐞 𝐩𝐫𝐢𝐝𝐫𝐮ž𝐢𝐭𝐞 𝐧𝐚š𝐞𝐦 š𝐚𝐡𝐨𝐯𝐬𝐤𝐨𝐦 𝐭𝐢𝐦𝐮 u navedenim terminima.

Nikica: Kako je sve počelo SINK
2023-11-19 18:00
Negdje u centru Pariza, dvoje autora oživljava nestašnog i umiljatog dječaka Nikicu na velikom bijelom papiru. Od školskih igara i tučnjava, do šala i druženja u ljetnom kampu, Nikica živi veselo djetinjstvo. Kroz toplu priču o prijateljstvu, dvoje autora prikazuje djetinjstvo ispunjeno nadama i snovima… Film je nastao prema knjizi francuskog autora Renea Goscinnyja, autora poznatih priča o Asterixu i Lucky Lukeu.
Amandine Fredon, Benjamin Massoubre
1h 22m – FR

Ulaznice su dostupne u prodaji na info pultu i online putem Kino Mediteran Makarska

CRNI PETAK pub kviz @ Apfel Arena
2023-11-20 00:00
24.11.2023. Otvaramo svijet znanja i zabave: CRNI PETAK pub kviz u Apfel Areni!
Petkom u 20 sati, Apfel Arena bit će domaćin nevjerojatnoj kviz avanturi pod vodstvom iskusnog sastavljača kvizova, Ivana Roguljića Crnog. Crni je veliki kviz entuzijast sa preko 400 odrađenih kvizova u prethodnim godinama po raznim zagrebačkim kafićima, a trenutno i voditelj vrlo uspješnog 3lj pub kviza u Trilju.
Spremite se na večer punu izazova, smijeha i prilike za osvajanje bogatih nagrada.

Prikupite ekipu od najviše pet članova i testirajte svoje znanje. Kotizacija iznosi 2€ po članu, a prijave se primaju putem e-maila na info@apfelarena.hr ili na broj +385 99 5427 385.
Broj mjesta je ograničen, stoga požurite s prijavama.

“Crni petak” nije samo kviz; to je prilika da se opustite, zabavite i možda osvojite nevjerojatne nagrade.
Vidimo se u Apfel Areni, gdje je svaki petak, crni petak!

Samo kad se smijem
2023-11-23 20:00
Tina (28) lives in what appears to be an idyllic marriage in town on the Adriatic coast. She is a housewife who takes care of their six-year-old daughter, while her husband Frane (32) provides for the family. Their relationship begins to change when Tina expresses her desire to complete the college education she had to abandon due to pregnancy. Despite initially consenting and supporting her, Frane starts showing disapproval, initially through minor acts of sabotage. Over time, conflicts become more frequent, and arguments turn increasingly violent.
Vanja Juranić
1h 13m – HR

Tickets are available for sale at the info desk and online through Kino Mediteran Makarska

Napoleon
2023-11-25 20:00
Dugoočekivani povijesni spektakl o usponu i padu jedne od najvažnijih povijesnih ličnosti – cara Napoleona Bonapartea. Prema nekima državni inovator i vojni genije, a prema nekima kontroverzni tiranin i beskrupulozni diktator, nitko ne može poreći utjecaj koji je Napoleon imao na modernu povijest Europe.
Epski akcijski spektakl prikazuje uspon i pad legendarnog francuskog cara, kojeg glumi dobitnik Oscara Joaquin Phoenix. Uz zadivljujuću pozadinu velike filmske produkcije, iza koje stoji legendarni redatelj Ridley Scott, film bilježi Bonaparteov put do moći te nestabilni odnos s njegovom jedinom pravom ljubavi, Josephine, prikazujući njegovu vizionarsku vojnu i političku taktiku u jednoj od najnapetijih bitaka ikad snimljenih.
Ridley Scott
2h 38m – US

Ulaznice su dostupne u prodaji na info pultu i online putem Kino Mediteran Makarska

Želja SINKRONIZIRANO
2023-11-26 18:00
Filmski i glazbeni spektakl oskarovaca zaslužnih za velike hitove „Snježno kraljevstvo 1 i 2” studija Walt Disney Animation i ove će zime dočekati publiku u čarobnom kraljevstvu.
Asha je iznimno pametna djevojčica koja izriče želju toliko moćnu da je ispunjava kozmička sila – mala kuglica beskrajne energije zvana Zvijezda. Asha i Zvijezda udružuju se i zajedno suočavaju s najmoćnijim neprijateljem, Kraljem Magnificom, kako bi spasile svijet i dokazale kako su čuda itekako moguća ako se volja hrabrog čovjeka poveže s čarolijom zvijezda.
Chris Buck, Fawn Veerasunthorn
1h 32m – US

Ulaznice su dostupne u prodaji na info pultu i online putem Kino Mediteran Makarska

Kad udari južina
2023-11-28 20:00
Cijena ulaznice 10€, 12€ na dan izvedbe.
Igraju: Jagoda Kumrić i Petra Kraljev
Tekst: Petra Kraljev i Igor Weidlich
Režija: Nevena Vukes
Grafičko oblikovanje: Kristina Gudac
Produkcija: B GLAD Produkcija

Kad udari južina, mnoge istine koje želimo i ne želimo izreći, isplivat će na površinu i dovesti jedno veliko prijateljstvo na kušnju!
Nova komedija sa Petrom Kraljev i Jagodom Kumrić u ulogama u kakvima ih još niste imali priliku vidjeti!
Mimi i Gita najbolje su prijateljice u svojim ranim tridesetima, poput sestara, ali njihovo dugogodišnje poznanstvo sad je već pred velikim izazovima jer su se u njihove živote uvukli neki novi trenuci prikrivanja istine, brutalne (ne)iskrenosti, čak i ljubomore. Gita je flegmatična i pomalo razmažena bogatašica koja dane krati upijajući mudrosti Žuži Jelinek i smišljajući najgore scenarije koji se mogu dogoditi njezinoj ljubavnoj vezi, a Mimi je otkačena žena bez dlake na jeziku, a koja ne može kroz dan bez cigarete i alkohola.
Mimi dolazi Giti otkriti novost u svom životu, ali ono što je trebalo biti rečeno u nekoliko riječi pretvara se u urnebesnu i emotivnu ‘igru bez granica’ u kojoj svaka krije svoje adute. Hoće li njihovo prijateljstvo preživjeti? Je li zaista uvijek najvažnije biti u pravu? I koliko će cigareta Mimi popušiti prije nego tenzije između nje i Gite doslovno eksplodiraju? Sve to otkriva ova nova komedija o dvije mlade žene pred raljama života, a u kojoj će se i publika sigurno prepoznati i dobro nasmijati.

Five nights at Freddy's
2023-11-30 20:00
Freddy Fazbear’s Pizzeria je fantastično mjesto za djecu i odrasle koji se mogu zabaviti sa svim robotskim životinjama: Freddy, Bonnie, Chica i Foxy. S druge strane je Mike Schmidt, zaštitar koji tamo radi pet noći. Roboti životinje lutaju okolo pokušavajući sve pronaći i ubiti.
Kao noćni čuvar Mike mora preživjeti pet noći dok ga lovi pet robota životinja koji ga pod svaku cijenu žele ubiti.
Emma Tammi
1h 50min US

CRNI PETAK pub kviz @ Apfel Arena
2023-12-01 20:00, 2023-12-08 20:00, 2023-12-15 20:00
Petkom u 20 sati, Apfel Arena je domaćin nevjerojatnoj kviz avanturi pod vodstvom iskusnog sastavljača kvizova, Ivana Roguljića Crnog. Crni je veliki kviz entuzijast sa preko 400 odrađenih kvizova u prethodnim godinama po raznim zagrebačkim kafićima, a trenutno i voditelj vrlo uspješnog 3lj pub kviza u Trilju.

Spremite se na večer punu izazova, smijeha i prilike za osvajanje bogatih nagrada.

Prikupite ekipu od najviše pet članova i testirajte svoje znanje.
Kotizacija iznosi 2€ po članu, a prijave se primaju putem e-maila na info@apfelarena.hr ili na broj +385 99 5427 385.
Broj mjesta je ograničen, stoga požurite s prijavama.

“Crni petak” nije samo kviz; to je prilika da se opustite, zabavite i možda osvojite nevjerojatne nagrade.
Vidimo se u Apfel Areni, gdje je svaki petak, crni petak!

Jeanne Du Barry
2023-12-02 20:00
Jeanne Vaubernier, obična djevojka željna socijalnog uzdizanja, koristi svoj jedinstveni šarm kako bi pobjegla iz svoje situacije. Njen ljubavnik, grof du Barry, koji je postao bogat zahvaljujući Jeanne, želi je predstaviti kralju i organizira sastanak putem vojvode de Richelieu. XV. Louis i Jeanne zaljube se na prvi pogled. Zahvaljujući Jeanne, kralj ponovno otkriva radost života.
Glumci Johnny Depp, Louis Garrel
1 sat i 57 minuta – Francuska

Trolovi 3: Bend na okupu SINKRONIZIRANO
2023-12-03 18:00
Treći nastavak popularnih Trolova donosi obiteljsko okupljanje prepuno akcije, glazbe i šarenila!!
Kada se trolovi Poppy i Branch zbliže, Poppy otkriva da Branch ima tajnu prošlost: nekada je bio dio njezinog omiljenog „boybanda“, grupe BroZone, koju je činio sa svoja četiri brata. BroZone se raspao dok je Branch bio beba, raspala se i njegova obitelj, a on od tada nije vidio braću. Kada jednog od braće otme par opakih zlikovaca, Poppy i Branch kreću na emotivno putovanje kako bi ujedinili obitelj i spasili ga…
Walt Dohrn
1h 32m – US

Dječja predstava "Pahuljasta"
2023-12-06 18:00
Cijena ulaznice 5€ u pretprodaji, 6€ na dan izvedbe.
BOŽIĆNA PREDSTAVA S MNOGO PJEVANJA, SMIJEHA I SUDJELOVANJA DJECE
AUTOR: Zoran Vakula
REŽIJA I DRAMATIZACIJA: Igor Baksa
GLAZBA: Sebastian Doe
SCENOGRAFIJA I KOSTIMOGRAFIJA: Mimi Pepp
IGRAJU SE: Tata Slikovnica i Tena Pataky / Mirna Ostrošić
Vakula prognozira:
“Evo nam Pahuljaste i Snješka
– djeci s njima zima neće biti teška!”
Nakon velikog uspjeha ljetne hit-predstave “Sunčasta”, Zoran Vakula i Tata Slikovnica nastavljaju suradnju u zimskoj avanturi napravljenoj prema slikovnici “Pahuljasta”.
Svi sastojci nezaboravnog kazališnog doživljaja opet su tu!
Objedinjujući dramsku, literarnu i glazbenu umjetnost, predstava Tate Slikovnice potiče djecu na čitanje, razvoj mašte i kreativnosti, te pomaže socioemocionalni i razvoj komunikacijskih vještina.
Zajedno sa svojim božićnim patuljcima – djecom svih dobi, Tata Slikovnica u novoj predstavi donosi božićnu čaroliju i na licu mjesta stvara tekst pjesme “Najbolji od svih Božića”!

Wonka - TITL
2023-12-07 20:00
Živopisni inovativni filmski spektakl prepun magije i glazbe predstavlja mladog Willyja Wonku – izumitelja, čarobnjaka i proizvođača čokolade iz popularne knjige “Charlie i tvornica čokolade”, kojeg tumači genijalni Timothée Chalamet. Prepun ideja i odlučan promijeniti svijet jednim ukusnim zalogajem, Willy Wonka pokazuje kako najbolje stvari u životu počinju sa snom i kako je sve moguće…
Paul King
1h 52m – US

Ulaznice su dostupne u prodaji na info pultu i online putem Kino Mediteran Makarska

Snajka: Dnevnik očekivanja
2023-12-09 20:00
Dokumentarni film prikazuje ljubavnu priču između Hrvatice Tee i Roma iz Kosova Mirsada. Nakon vjenčanja, par se suočava s izazovima spajanja dviju različitih kultura od kojih svaka nosi specifične tradicije i očekivanja od strane obitelji. Povezani željom da pronađu rješenje, Tea i Mirsad započinju igru prilagodbe i balansiranja, istovremeno pokušavajući zadržati svoju autentičnost.
Zabavnu i nesvakidašnju priču o izazovima bračnog života redateljica Tea Vidović Dalipi donosi na zabavan, iskren i intiman način, a film je stvarala tijekom perioda od čak 10 godina, tijekom kojih su dobili i kćerkicu Fridu.
Film je sniman u Zagrebu i Zaprešiću te kosovskim gradovima Ferizaj i Lipljan. Svjetsku je premijeru imao na Međunarodnom festivalu dokumentarnog i kratkog filma DokuFest u Prizrenu (Kosovo) gdje je osvojio Nagradu publike, a prikazan je i na Sarajevo Film Festivalu te brojnim drugim europskim filmskim festivalima.
Osigurajte svoju kino ulaznicu za film Snajka: Dnevnik očekivanja!
Tea Vidović Dalipi
1h 25m – HR, IT, XK

Ulaznice su dostupne u prodaji na info pultu i online putem Kino Mediteran Makarska

Patke selice - SINK
2023-12-10 18:00
Upoznajte pačju obitelj Mallard koja živi mirnim životom u ribnjaku u Novoj Engleskoj. I dok je tata Mack zadovoljan takvim načinom života, mama Pam otvorena je za avanture i želi svojoj djeci – sinu tinejdžeru Daxu i kćerkici Gwen – pokazati svijet. Njezina čežnja raste nakon što obitelj pataka selica sleti na njihovo jezerce i podijeli s njima uzbudljive priče. Nakon toga uspijevaju nagovoriti Macka da krenu na obiteljsko putovanje, preko New Yorka, do tropske Jamajke.
Benjamin Renner, Guylo Homsy
1h 22m – US

Ulaznice su dostupne u prodaji na info pultu i online putem Kino Mediteran Makarska

Božićni malonogometni turnir Makarana
2023-12-11 - 2023-12-29
Javno izvlačenje parova: 9.12. u 17:00 sati u Apfel Areni
Ove godine pripremili smo natjecanja u 3 kategorije:
– Seniorski turnir
– Veteranski turnir (1985. godište i stariji)
– Turnir mladih (2006. godište i mlađi)
Turniri veterana i mladih održavat će se u u četiri grupe sa po 3 ili 4 ekipe ovisno o broju prijava, tako da će sve prijavljene ekipe odigrati minimalno dvije utakmice.
Turnir veterana i mladih igra se po futsal pravilima 4+1, dok se seniorski igra po futsal pravilima uz iznimku broja igrača 5+1.

Onaj najvažniji i najzanimljiviji dio turnira svakako su seniori. Ove godine nema repasaža! Nakon što zatvorimo prijave 09.12. u 17h, izvlačit ćemo prvo nositelje poludirigiranim ždrijebom, osam nositelja ćemo odredit na osnovu lanjskog plasmana na našem turniru. Potom izvlačimo sve ostale sudionike turnira!

Mjesto odigravanja je Apfel Arena.
Seniorski turnir:

1. mjesto- 3000 €
2. mjesto- 1000 €
3. mjesto 500 €
4. mjesto 100 €
5.- 8. mjesto pizza+ pivo
Turnir mladih:
1.mjesto- 300 €
2.mjesto- 100 €
3.mjesto pizza
4. mjesto pizza

Obavezno predočenje osobne iskaznice kao dokaz starosti. (2006. i mlađi)
Veteranski turnir:
1. mjesto- 500 €
2. mjesto- 200 €
3. mjesto pizza+ pivo
4. mjesto pizza+ pivo
Obavezno predočenje osobne iskaznice kao dokaz starosti. (1985. i stariji)
Sponzori:
Podravka d.d.
Badel 1862
Dukat
Heineken
Makarska Turistik
Lovreta Line
Adrion Nekretnine
Progea
Projekt Lukić d.o.o.
Restoran Riva
Krmek
Inžinjering Georad
Solidor
Autoservis Lozić – Staničić

Od petka do petka
2023-12-12 20:00
Ivo, bankovni činovnik iz Splita, iznerviran monotonijom života odlučuje brodićem obići otoke, pri čemu zapada u niz komičnih i bizarnih pustolovina…
Film je nastao po scenariju Miljenka Smoje, a u glavnim ulogama su Boris Dvornik i Zdravka Krstulović. Ova projekcija dio je programa obilježavanja godine Miljenka Smoje – Smojinih 100, a organizirana je uz podršku Grada Splita i Jadrolinije uz doprinos Hrvatskog državnog arhiva – Hrvatske kinoteke i dozvolu redatelja Antuna Vrdoljaka.
Antun Vrdoljak
1h 32m – Hrvatski

Ulaznice su dostupne u prodaji na info pultu i online putem Kino Mediteran Makarska

Božićni koncert
2023-12-14 19:30
Prava božićna čarolija očekuje vas u Apfel Areni 14. prosinca u 19:30, kada će se održati spektakularni božićni koncert. Ovaj događaj okupit će neka od najpoznatijih imena hrvatske i lokalne glazbene scene i pružiti gledateljima nezaboravan blagdanski doživljaj.
Pod dirigentskom palicom talentiranog Bruna Bišćana, glazbeni orkestar će stvoriti magičnu atmosferu, a pozornicu će dijeliti slavni izvođači, Jole, Zsa Zsa, Luciano Batinić, klapa Berulia i klapa Fjoret, koji će svojim iznimnim glazbenim talentom oduševiti publiku.
Gledatelji će uživati u nevjerojatnim aranžmanima poznatih božićnih pjesama te poznatim hitovima. Koncert obećava jedinstvenu glazbenu poslasticu koja će ostati urezana u sjećanjima svih prisutnih.
Ulaznice su već dostupne po cijeni od 19€, stoga ne propustite priliku da rezervirate svoje mjesto na ovom nezaboravnom događaju i budete dio ove blagdanske čarolije na jedinstvenom koncertu u Apfel Areni.

Tiha noć
2023-12-16 20:00
Novi akcijski film legendarnog redatelja Johna Wooa i producenata filma John Wick donosi spektakularne akcijske scene, nevjerojatnu napetost i uzbuđenje koja će gledatelje držati prikovane za velika platna.
Ožalošćeni otac (kojeg tumači Joel Kinnaman) izvršava svoju dugo očekivanu osvetu protiv nemilosrdne bande koja mu je sina ubila na Badnjak.
Osigurajte svoju kino ulaznicu za film Tiha noć!
John Woo
1h 43m – US

Ulaznice su dostupne u prodaji na info pultu i online putem Kino Mediteran Makarska

Želja SINK
2023-12-17 18:00
